Oznámenie Komisie Európskemu parlamentu podľa druhého pododseku odseku 2 článku 251 Zmluvy o ES týkajúce sa spoločnej pozície Rady k prijatiu návrhu smernice Európskeho Parlamentu a Rady, ktorou sa mení a dopĺňa smernica Rady 89/552/EHS o koordinácii určitých ustanovení zákonov, iných právnych predpisov alebo správnych opatrení v členských štátoch týkajúcich sa vykonávania činností televízneho vysielania (smernica o audiovizuálnych mediálnych službách) /* KOM/2007/0639 v konečnom znení - COD 2005/0260 */





[pic] | KOMISIA EURÓPSKYCH SPOLOČENSTIEV | Brusel, 18.10.2007 KOM(2007) 639 v konečnom znení 2005/0260 (COD) OZNÁMENIE KOMISIE EURÓPSKEMU PARLAMENTU podľa druhého pododseku odseku 2 článku 251 Zmluvy o ES týkajúce sa spoločnej pozície Rady k prijatiu návrhu smernice Európskeho parlamentu a Rady, ktorou sa mení a dopĺňa smernica Rady 89/552/EHS o koordinácii určitých ustanovení zákonov, iných právnych predpisov alebo správnych opatrení v členských štátoch týkajúcich sa vykonávania činností televízneho vysielania (smernica o audiovizuálnych mediálnych službách) 2005/0260 (COD) OZNÁMENIE KOMISIE EURÓPSKEMU PARLAMENTU podľa druhého pododseku odseku 2 článku 251 Zmluvy o ES týkajúce sa spoločnej pozície Rady k prijatiu návrhu smernice Európskeho parlamentu a Rady, ktorou sa mení a dopĺňa smernica Rady 89/552/EHS o koordinácii určitých ustanovení zákonov, iných právnych predpisov alebo správnych opatrení v členských štátoch týkajúcich sa vykonávania činností televízneho vysielania (smernica o audiovizuálnych mediálnych službách) 1. SÚVISLOSTI Deň doručenia návrhu Európskemu parlamentu a Rade [dokument KOM(2005) 646 -2005/0260(COD)]: | 15. decembra 2005 | Deň predloženia stanoviska Európskeho hospodárskeho a sociálneho výboru: | 13. septembra 2006 [CESC 1178/2006] | Deň predloženia stanoviska Európskeho parlamentu, prvé čítanie: | 13. decembra 2006 | Deň predloženia zmeneného a doplneného návrhu: | 29. marca 2007 | Deň prijatia spoločnej pozície: | 15.10.2007 | 2. CIEĽ NÁVRHU KOMISIE Účelom smernice o audiovizuálnych mediálnych službách (SAVMS) je prehĺbiť vnútorný trh s nelineárnymi audiovizuálnymi službami/audiovizuálnymi službami na požiadanie (minimálna harmonizácia s ohľadom na ochranu neplnoletých osôb, prejavy nenávisti, komerčnú komunikáciu) na základe zásady krajiny usadenia a modernizovať pravidlá, osobitne pravidlá pre reklamu, pokiaľ ide o lineárne služby/služby televízneho vysielania. 3. PRIPOMIENKY K SPOLOČNEJ POZÍCII 3.1 Všeobecná pripomienka k spoločnej pozícii Spoločná pozícia (politická dohoda, pokiaľ ide o spoločnú pozíciu) je v podstate a vo veľkej miere v súlade s návrhom Komisie, a preto sa môže v plnej miere podporovať. Platí to najmä v prípade pravidiel, pokiaľ ide o rozsah, komerčnú komunikáciu, umiestňovanie produktov, krátke spravodajstvo, pluralitu masovokomunikačných prostriedkov, mediálnu gramotnosť a koreguláciu. 3.2 Dohoda vo fáze spoločnej pozície Spoločná pozícia je výsledkom intenzívnych medziinštitucionálnych rokovaní. Predseda výboru CULT p. Nikolaos Sifunakis potvrdil listom z 21. mája 2007 predsedovi Výboru stálych predstaviteľov Dr. P. Wittovi túto dohodu. Na zasadnutí Rady 24. mája Komisia s uspokojením konštatovala, že spoluzákonodarcovia sa rozhodli nezmeniť pravidlá určujúce miesto usadenia poskytovateľa mediálnych služieb v článku 2 a potvrdili právo prevádzkovateľa vysielania ponúkať svoje služby na vnútornom trhu z krajiny sídla podľa svojho výberu. Pokiaľ ide o prísnejšie vnútroštátne pravidlá (článok 3), smernicou o audiovizuálnych mediálnych službách sa pre prevádzkovateľov vysielania, ktorí pravdepodobne obchádzajú prísnejšie pravidlá členského štátu využívajúceho možnosť prijať také pravidlá, ktoré sú v súlade s právnymi predpismi Spoločenstva, ustanovuje nový postup. Komisia je presvedčená, že prvá fáza postupu pozostávajúca zo spolupráce medzi príslušnými členskými štátmi na základe „čo najväčšieho úsilia“ už na začiatku umožní vyriešiť väčšinu ťažkostí. Ak by sa fáza nezáväznej spolupráce nevydarila, začala by druhá, formálna fáza, v ktorej by Európska komisia prebrala úlohu v súlade s ustanoveným novým postupom, t. j. preskúmala by zlučiteľnosť členským štátom navrhovaných opatrení s právnymi predpismi Spoločenstva. Ak Komisia usúdi, že navrhované opatrenia nie sú v súlade s právom Spoločenstva, príslušný členský štát ich nesmie prijať. Komisia usudzuje, že týmito procedurálnymi opatreniami sa ochraňuje zásada „krajiny usadenia“. Pokiaľ ide o krátke spravodajstvo na účely všeobecného spravodajstva, pre Komisiu je kompromisné ustanovenie prijateľné. Znenie kompromisu týkajúceho sa náhrady je: „Ak sa poskytuje náhrada, táto nepresahuje dodatočné náklady, ktoré vznikli priamo pri poskytovaní prístupu.“ Týmto znením sa má zabezpečiť, že sa právo na krátke spravodajstvo nemôže považovať za záväznú licenciu, ktorou by sa prijímajúcim prevádzkovateľom vysielania boli poskytli väčšie práva. Toto riešenie vo veľkej miere podporujú všetky zainteresované strany, prevádzkovatelia vysielania, ako aj vlastníci práv. Pokiaľ ide o zákaz diskriminácie v audiovizuálnej komerčnej komunikácii , článok 3d ods. 1 písm. c) spoločnej pozície, Rada ako odpoveď na žiadosť Parlamentu uznala, že kompromisné znenie by sa malo vzťahovať na všetky kategórie diskriminácie uvedené v článku 13 zmluvy a malo by znieť „nesmie obsahovať alebo propagovať ---“. Pre Komisiu je táto úprava prijateľná. S ohľadom na nezávislosť regulačných orgánov navrhlo predsedníctvo odkaz v odôvodnení, v ktorom sa uvádza že členské štáty majú možnosť zriadiť nezávislé vnútroštátne regulačné orgány. Tieto orgány by mali byť nezávislé od národných vlád, ako aj od operátorov. EP a Komisia považujú za nevyhnutné, aby sa odkaz na takéto orgány zahrnul do operatívnej časti smernice. Kompromisné riešenie v článku 23b, ktoré je pre Komisiu prijateľné, znie: „Členské štáty príjmu primerané opatrenia, aby si navzájom aj Komisii poskytli informácie potrebné na uplatňovanie ustanovení tejto smernice, najmä jej článkov 2, 2a a 3, predovšetkým prostredníctvom svojich príslušných nezávislých regulačných orgánov.“ [1] 4. ZÁVER Spoločnou pozíciou sa napĺňajú ciele pôvodného a pozmeneného návrhu Komisie. Komisia preto podporuje uvedené znenie. [1] Pôvodný návrh Komisie (článok 23b):„1. Členské štáty zaručia nezávislosť vnútroštátnych regulačných orgánov a zabezpečia, aby uplatňovali svoje právomoci nestranne a transparentne. 2. Vnútroštátne regulačné orgány poskytujú sebe navzájom aj Komisii informácie potrebné na uplatňovanie podmienok tejto smernice.“